**Autoevaluarea**

**privind respectarea principiului de „a nu aduce prejudicii semnificative” (DNSH)**

**pentru proiectul** *[se va menţiona denumirea]*

**Descrierea pe scurt a proiectului**

***[****Se vor prezenta pe scurt: locaţia proiectului, descrierea investiţiei propuse****,*** *capacitatea instalată.*]

**-Partea 1 a listei de verificare-**

*[În cadrul părţii 1 a listei, se vor filtra cele șase obiective de mediu pentru a le identifica pe cele care necesită o evaluare de fond (prevăzută în partea a doua a listei). În cazul în care se răspunde cu DA pentru un obiectiv de mediu în* ***Partea 1 a listei****, respectivul obiectiv de mediu va parcurge* ***evaluarea de fond*** *din* ***Partea 2 a listei****. În cazul în care se răspunde cu NU pentru un obiectiv de mediu în Partea 1 a listei, acel obiectiv de mediu nu va mai parcurge evaluarea din Partea 2 a listei de verificare.*

***Observaţie:*** *În prezenta anexă,**încadrarea în prima parte sau în cea de-a doua parte a listei de verificare s-a realizat având în vedere analiza DNSH anexată la componentă* ***C6 - Energie*** *a PNRR[[1]](#footnote-1) pentru Investiția I1 - Noi capacități de producție de energie electrică din surse regenerabile, iar solicitanţii de finanţare au posibilitatea de a reîncadra, doar în mod justificat, obiectivele de mediu în cadrul celor 2 liste.]*

|  |  |  |  |
| --- | --- | --- | --- |
| ***Vă rugăm să indicați care dintre obiectivele de mediu de mai jos necesită o evaluare de fond a măsurii conform principiului DNSH*** | **Da** | **Nu** | ***Justificare în cazul selectării răspunsului „Nu”*** |
| Atenuarea schimbărilor climatice |  | X | *Cerinţe: Solicitantul va justifica faptul că proiectul/oferta respectă principiul DNSH în ceea ce privește obiectivul privind atenuarea schimbărilor climatice, contribuind cu un coeficient de 100% pentru acest obiectiv (a se vedea Orientările tehnice privind aplicarea principiului de „a nu aduce prejudicii semnificative” (2021/C58/01).* |
| Adaptarea la schimbările climatice | X |  |  |
| Utilizarea durabilă și protejarea resurselor de apă și a celor marine |  | X |  |
| Economia circulară, inclusiv prevenirea generării de deșeuri și reciclarea acestora | X |  |  |
| Prevenirea și controlul poluării aerului, apei sau solului |  | X |  |
| Protecția și refacerea biodiversității și a ecosistemelor |  | X |  |

***- Partea 2 a listei de verificare –***

*[Solicitantul de finanţare trebuie să furnizeze o* ***evaluare de fond*** *a proiectului/ofertei conform principiului DNSH, în cazul obiectivelor de mediu care necesită efectuarea acestei evaluări.*

*Astfel, solicitantul va răspunde la întrebările de mai jos, pentru acele obiective de mediu identificate în partea 1 ca necesitând o evaluare de fond, ţinând seama de* ***cerinţele de examinare***  *prevăzute în coloana privind* ***evaluarea de fond****, de mai jos, făcând totodată referire la documentaţia tehnico-economică, avizele şi acordurile obţinute/care vor fi obţinute pentru proiectul/oferta depusă.]*

|  |  |  |
| --- | --- | --- |
| **Întrebări** | **Nu** | **Evaluarea de fond** |
| Adaptarea la schimbările climatice: Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | **X** | ***Cerinţe:***  *În cadrul acestei secţiuni, solicitantul trebuie să justifice şi să probeze, prin raportare la oferta/documentaţia depusă (SF, avize, alte documente relevante), faptul că s-a realizat o* ***evaluare a riscurilor climatice și a altor vulnerabilități identificate*** *și că se* ***va pune în aplicare orice soluție de adaptare necesară în cazul investiţiilor propuse.***  ***I.*** *În primul rând, se va justifica faptul că s-a realizat o* ***evaluare a riscurilor climatice și a vulnerabilității****, utilizȃnd proiecții climatice în cadrul unei serii de scenarii viitoare, în concordanţă cu durata de viață preconizată a construcțiilor/instalațiilor (10-30 ani).*  ***Etapele*** *privind evaluarea riscurilor climatice și a vulnerabilității sunt următoarele:*  *1. În principal pe baza riscurilor enumerate în Apendicele A: Clasificarea pericolelor legate de climă la Regulamentul delegat (UE) al Comisiei [C (2021) 2800/3],* ***se vor identifica acele riscuri climatice care pot afecta performanţa activității economice pe durata sa de viață preconizată****.*  *2. În cazul în care evaluarea activității, de la punctul 1, arată că aceasta este expusă unuia sau mai multor riscuri climatice fizice, se realizează* ***o evaluare a riscurilor climatice și a vulnerabilității pentru a se determina dacă riscurile climatice fizice sunt semnificative*** *pentru activitatea economică respectivă.*  *Această evaluare a riscurilor climatice și a vulnerabilității trebuie să fie proporțională cu dimensiunea activității și cu durata de viață preconizată a acesteia. Având ȋn vedere că durată de viață estimată a construcțiilor/instalațiilor este mai mare de 10 ani,  evaluarea* ***riscurilor climatice și a vulnerabilității*** *se realizează utilizând* ***proiecții climatice de ultimă generație și la cea mai înaltă rezoluție disponibilă****, pentru gama existentă de* ***scenarii pentru viitor****care este compatibilă cu durata de viață preconizată a activității.*  *II. Concluziile evaluării* ***riscurilor climatice și a vulnerabilității*** *trebuie să fie incluse în* ***modul de concepere a proiectului de investiţii****, în documentaţie fiind prevăzute soluții de adaptare pentru a reduce riscurile fizice materiale legate de climă, aspect care trebuie argumentat de solicitant . Spre exemplu, în cadrul documentaţiei tehnico-economice, sunt prevăzute măsuri speciale pentru creşterea rezistenţei componentelor constructive ale investiţiilor la schimbările climatice şi la alte vulnerabilităţi, utilizarea de materiale, termosisteme și echipamente cu impact scăzut asupra mediului pe întreaga durată de viață,* *utilizarea de sisteme de management a clădurilor care diminuează utilizarea, consumul și optimizează operarea în condiții de confort și siguranță maxime.*  *În ceea ce priveşte soluţiile de adaptare, se au ȋn vedere următoarele etape:*   1. *Punerea în aplicare a soluțiilor fizice și nefizice („soluții de adaptare”) identificate, care reduc în mod substanțial cele mai importante* ***riscuri climatice fizice semnificative*** *pentru activitatea economică respectivă.* 2. *Realizarea unei evaluări a soluțiilor de adaptare care pot reduce riscul climatic fizic identificat* 3. *Solicitantul trebuie să mai justifice/confirme faptul că soluțiile de adaptare puse ȋn aplicare pentru prezentul proiect/ofertă* ***nu afectează în mod negativ eforturile de adaptare sau nivelul de reziliență la riscurile fizice legate de climă a altor persoane, a naturii, a altor active și/sau a altor activități economice, favorizează soluțiile bazate pe natură sau se bazează, în măsura posibilului, pe infrastructura albastră sau pe infrastructura verde*** *și că* ***acestea sunt în concordanță cu planurile și strategiile naționale de adaptare la schimbările climatice de la nivel local, zonal, regional sau naţional.*** *În acest sens****,*** *solicitantul se va asigura că oferta respecta cerința minimă de* ***reducere a consumului de energie*** *față de consumul anual de energie anterior renovării clădirii, pentru clădirile**renovate (cu excepția clădirilor clasate sau în curs de clasare ca monumente și a clădirilor cu valoare arhitecturală deosebită stabilite prin documentațiile de urbanism, clădirilor din zone construite protejate aprobate conform legii)\** ***, iar*** *pentru construcțiile noi,* ***se vor respecta standardele nZEB (nearly zero-energy buildings).\*\****   *Având în vedere excepțiile stabilite de directiva EPBD și Legea nr. 372/2005 privind performanța energetică a clădirilor, \*pentru monumente istorice și clădirile care fie fac parte din zone construite protejate, conform legii, fie au valoare arhitecturală sau istorică deosebită, cărora, dacă li s-ar aplica cerințele, s-ar modifica în mod inacceptabil caracterul ori aspectul exterior și pentru clădiri utilizate ca lăcașuri de cult sau pentru alte activități cu caracter religios, nu se solicită audit energetic și certificat de performanță energetică.*  *Acolo unde este tehnic posibil și nu se afectează caracterul și valoarea culturală prin lucrările ce se vor realiza, se recomandă implementarea unor măsuri ce conduc la creșterea performanței energetice, precum: lucrări de reabilitare/ modernizare a instalațiilor de iluminat în clădiri (iluminat inteligent), sisteme de management energetic integrat pentru clădiri și altele asemenea.*  *\*\*Clădirile nou construite vor respecta obiectivul privind necesarul de energie primară cu cel puțin 20% mai mic decât valorile stabilite pentru clădirile de birouri în Anexa la Ordinul nr. 386/2016 pentru modificarea și completarea Reglementării tehnice „Normativ privind calculul termotehnic al elementelor de construcție ale clădirilor”, indicativ C 107-2005, aprobată prin Ordinul ministrului transporturilor, construcțiilor și turismului nr. 2.055/2005.*  *[Solicitantul va menţiona, prin raportare la ȋntrebarea din partea a doua a listei, conluzia evaluării de fond a ofertei/proiectului pentru acest obiectiv de mediu.]* |
| Tranziția către o economie circulară, inclusiv prevenirea generării de deșeuri și reciclarea acestora: Se preconizează că măsura: (i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau  (ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau (iii) va cauza prejudicii semnificative și pe termen lung mediului în ceea ce privește economia circulară? | **X** | *Solicitantul de finanțare va menţiona cum va aborda cerințele tranziției către o economie circulară, la momentul elaborării documentaţiilor tehnico-economice şi a documentațiilor de achiziții, la momentul realizării lucrărilor de construcție/montaj, în etapa de operare și de dezafectare (la finalul perioadei de viaţă a acestor investiţii).*  ***La momentul elaborării documentaţiilor tehnico-economice şi a documentațiilor de achiziții, solicitantul se va asigura de următoarele aspecte:***  *- Proiectarea clădirilor și tehnicile de construcție vor sprijini circularitatea și vor demonstra, în special, cu referință la ISO 20887 sau alte standarde pentru evaluarea demolărilor sau adaptabilității*  *- Solicitantul va evalua disponibilitatea și, acolo unde este posibil, se vor achiziţiona şi utiliza echipamente și componente cu* ***durabilitate și reciclabilitate ridicate, care pot fi demontate și pregătite pentru reciclare în mod facil.*** *Astfel, se urmăreşte ca investiţiile să fie conforme cu principiile produselor durabile și cu ierarhia deșeurilor, acordându-se prioritate prevenirii generării de deșeuri şi de asemenea, să se asigure de faptul că activele sunt durabile și că pot utilizate în mod eficient – a se vedea Anexa II la* ***Orientările tehnice privind aplicarea principiului de „a nu aduce prejudicii semnificative” (2021/C58/01).***  *- Gestionarea deşeurilor rezultate se va realiza conform cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor* *aprobat prin Hotărârea Guvernului nr. 942/2017 (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare ). A se vedea și Anexa II la* ***Orientările tehnice privind aplicarea principiului de „a nu aduce prejudicii semnificative” (2021/C58/01).***  *- În ceea ce priveşte deşeurile recuperabile rezultate pe perioada executării lucrărilor de renovare a clădirilor, în cazul siturilor restaurate, se va solicita constructorilor să se asigure ca cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier să fie pregătite, respectiv sortate pentru reutilizare, reciclare și alte operațiuni de valorificare materială,* *inclusiv operațiuni de umplere cu deșeuri pentru a înlocui alte material, în conformitate cu ierarhia deșeurilor și cu Protocolul UE de gestionare a deșeurilor din construcții și demolări –* ***a se vedea art. 11 din Directiva cadru privind deşeurile.***  *- Solicitantul se va asigura că prevede condiţii care să asigure colectarea separată eficace și eficientă a deșeurilor la sursă și trimiterea fracțiunilor separate la sursă în vederea pregătirii pentru reutilizare sau reciclare.*  *-Sortarea deşeurilor se va realiza la locul de producere, prin grija constructorului. Constructorul va limita generarea de deșeuri în procesele legate de construire şi demolări, în conformitate cu Protocolul UE de gestionare a deșeurilor din construcții și demolări.*  *[Obs: Includerea prevederilor în documentaţiile de achiziţii va face obiectul unor raportări în perioada de implementare a proiectului de investiţii].*  ***La momentul realizării lucrărilor de construcție/montaj***  *- Deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor,* *în conformitate cu reglementările în vigoare .*  *- Se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectelor de investiţii, în toate etapele acestuia, vor fi depozitate temporar doar pe suprafeţe special amenajate în acest sens.*  *- Constructorul, pe întreaga perioadă de desfășurare a lucrărilor de reabilitare se va urmări limitarea cantităților de zgomot și de praf generate.*  *[Obs: Prevederilor de mai sus vor face subiectul raportărilor din perioada de implementare a proiectului de investiţii].*  ***În etapa de operare și de dezafectare (la finalul perioadei de viaţă a acestor investiţii****)*  *Deșeurile rezultate din activitățile de întreținere (legate în primul rând de reparațiile curente) şi dezafectare vor fi gestionate similar cu deşeurile generate în perioada de construcţie/montaj.*  *[Solicitantul va menţiona, prin raportare la ȋntrebarea din partea a doua a listei, conluzia evaluării de fond a ofertei/proiectului pentru acest obiectiv de mediu.]* |

1. www.mfe.gov.ro/pnrr/ [↑](#footnote-ref-1)